**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS NUOSTATŲ PATVIRTINIMO**

2020 m. sausio 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu ir 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės smulkaus ir vidutinio verslo plėtros programos nuostatus (pridedama).

2. Pripažinti netekusiais galios Rokiškio rajono savivaldybės tarybos 2018 m. kovo 5 d. sprendimą Nr. TS-39 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“, 2018 m. spalio 26 d. Rokiškio rajono savivaldybės tarybos sprendimą Nr. TS-234 „Dėl Rokiškio rajono savivaldybės tarybos 2018 m. kovo 5 d. sprendimo Nr. TS-39 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“ dalinio pakeitimo; 2019 m. sausio 25 d. Rokiškio rajono savivaldybės tarybos sprendimą Nr. TS-5 „Dėl Rokiškio rajono savivaldybės tarybos 2018 m. kovo 5 d. sprendimo Nr. TS-39 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“ dalinio pakeitimo“.

Šis sprendimas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Vilma Mečiukonienė, 71 407

PATVIRTINTA

Rokiškio rajono savivaldybės tarybos

2020-01-31 sprendimu Nr. TS-

**ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS**

**NUOSTATAI**

**1. BENDROSIOS NUOSTATOS**

1.1. Rokiškio rajono savivaldybės smulkaus ir vidutinio verslo plėtros programa (toliau tekste – Programa) skirta koordinuoti ir finansiškai remti smulkaus ir vidutinio verslo įtvirtinimą, naujų darbo vietų sukūrimą bei verslo švietimo ir kitas verslumą skatinančias priemones rajone.

1.2. Programos steigėjas – Rokiškio rajono savivaldybės taryba.

1.3. Šios programos asignavimų valdytojas – Rokiškio rajono savivaldybės administracija.

1.4. Programa savo veiklai organizuoti naudoja Rokiškio rajono savivaldybės administracijos sąskaitą.

1.5. Programa parengta vadovaujantis Lietuvos Respublikos įstatymais, Vyriausybės nutarimais, Rokiškio rajono savivaldybės strateginiais dokumentais. Programa savo tikslinius įsipareigojimus garantuoja Programos piniginėmis lėšomis.

**2. TIKSLAI IR UŽDAVINIAI**

2.1. Pagrindinis Programos tikslas – skatinti gyventojų verslumą bei smulkaus ir vidutinio verslo plėtrą taip prisidedant prie nedarbo mažinimo bei užimtumo didinimo Rokiškio rajone, bei didinti rajono investicinį patrauklumą.

2.2. Programos uždaviniai:

2.2.1. remti smulkaus ir vidutinio verslo steigimą bei plėtrą;

2.2.2. skatinti darbo vietų kūrimą rajone;

2.2.3. skatinti Rokiškio rajono smulkaus ir vidutinio verslo subjektų kvalifikacijos kėlimą;

2.2.4. dalyvauti bei įgyvendinti įvairias priemones siekiant pristatyti Rokiškio rajoną kaip patrauklų verslui plėtoti.

**3. PROGRAMOS VERTINIMO KOMISIJA**

3.1. Programos vertinimo komisijos (toliau – Komisijos) sudėtį tvirtina rajono savivaldybės taryba.

3.2. Komisiją sudaro nariai iš šių institucijų:

3.2.1. Rokiškio rajono savivaldybės tarybos (2 atstovai);

3.2.2. Rokiškio rajono savivaldybės administracijos direktorius;

3.2.3. Rokiškio rajono savivaldybės administracijos (2 atstovai);

3.2.4. Rokiškio jaunimo organizacijos (1 atstovas);

3.2.5. Lietuvos kaimo turizmo asociacijos Rokiškio skyriaus (1 atstovas);

3.2.6. Rokiškio rajono asocijuotos verslo struktūros (po 1 atstovą).

3.3. Komisijos narius deleguoti ir atšaukti gali juos paskyrusi institucija. Taip pat Komisijos nariai netenka savo įgaliojimų, kai nutraukiama darbo sutartis ir yra atleidžiami iš užimamų pareigų atitinkamose institucijose arba kitaip netenka įgaliojimų atstovauti jį delegavusiai institucijai. Kiekvienas paskirtas komisijos narys ir Programos sekretorius per pirmąjį Komisijos posėdį pasirašo konfidencialumo pasižadėjimą (5 priedas) ir išrenka iš deleguotų narių komisijos pirmininką ir pirmininko pavaduotoją.

3.4. Komisijos veiklai vadovauja Komisijos pirmininkas, jei jo nėra – Komisijos pirmininko pavaduotojas.

3.5. Komisijos pagrindinė veiklos forma – posėdžiai. Posėdžiai yra teisėti jei juose dalyvauja 2/3 komisijos narių.

3.6. Komisijos nariai atlieka šias funkcijas:

3.6.1. kiekvienais metais, suderinusi su Rokiškio rajono verslo plėtros komisija, nusistato prioritetines paramos kryptis, nustato kvietimo teikti paraiškas pradžią ir pabaigą, ir jas paskelbia internetinėje svetainėje [www.rokiskis.lt](http://www.rokiskis.lt) / Verslininkams / Parama verslui;

3.6.2. svarsto ir vertina pateiktas paraiškas, ar pretendentas atitinka sąlygas pagal šiuos nuostatus, ar jo vykdoma ūkinė-komercinė veikla atitinka Rokiškio rajono savivaldybės strateginių dokumentų nuostatas ir uždavinius, tikrina, ar pretendentas pateikė visus būtinus dokumentus. Paraiškos, kuriose prašoma kompensuoti įmonės steigimą, bei laimėjusiems valstybės paramą pagal Vietinių užimtumo iniciatyvų programą rajono darbdavių projektams, yra patikrinamos, bet nėra vertinamos balais. Visos kitos pateiktos paraiškos yra vertinamos balais, kiekvienam posėdyje dalyvaujančiam komisijos nariui užpildžius SVV projektų vertinimo lentelę (4 priedas) ir išvedus bendrą svarstomai paraiškai tenkantį balų vidurkį. Atlikus visų paraiškų vertinimą, paskirstomos lėšos nevertinamoms paraiškoms, tada sudaroma prioritetinė projektų eilė pagal surinktas bendras balų sumas. Paraiškai, nuo maksimaliai galimos suteikti paramos atitinkamai skiriamas:

10 balų – 100 proc. finansavimas;

9 balai – 90 proc. finansavimas;

8 balai – 80 proc. finansavimas;

7 balai – 70 proc. finansavimas;

6 balai – 60 proc. finansavimas;

5 balai – 50 proc. finansavimas;

4 balai – 40 proc. finansavimas;

3 ir mažiau balų – paraiška nefinansuojama, arba atidedamas jos vertinimo terminas.

Didžiausia skiriama suma programos lėšų per einamuosius metus vienam smulkaus ir vidutinio verslo subjektui yra 3000 Eur. Didžiausias sumos limitas netaikomas paraiškoms, numatomoms finansuoti pagal nuostatų 4.4.9 punktą.

3.7. Komisijos pirmininkas:

3.7.1. sušaukia Komisijos posėdžius, jiems pirmininkauja ir pasirašo Komisijos priimtus sprendimus;

3.7.2. pagal įgaliojimus atstovauja Komisijai valstybės valdžios ir valdymo institucijose, santykiuose su kitais fondais, programomis, juridiniais asmenimis,

3.7.3. teikia rajono savivaldybės tarybai Komisijos pasiūlymus dėl Programos nuostatų pakeitimo ir geresnio lėšų panaudojimo;

3.7.4. atsiskaito už Programos veiklą ir lėšų panaudojimą rajono savivaldybės tarybai vieną kartą per metus.

3.8. Komisijos pirmininkui nesant, jį pavaduoja Komisijos pirmininko pavaduotojas.

3.9. Programos lėšų finansinę apskaitą tvarko Rokiškio rajono savivaldybės administracijos Centralizuotos buhalterinės apskaitos skyriaus paskirtas darbuotojas.

3.10. Komisijos posėdžių darbą protokoluoja ir programos administravimo veiksmus atlieka Rokiškio rajono savivaldybės administracijos Strateginio planavimo, investicijų ir viešųjų pirkimų skyriaus paskirtas darbuotojas.

3.11. Lėšų naudojimo sutartis, pagal Komisijos posėdžių protokolų nutartis, pasirašo Rokiškio rajono savivaldybės administracijos direktorius.

**4. PROGRAMOS LĖŠOS IR JŲ PANAUDOJIMO KRYPTYS**

4.1. Lėšas programai skiria Rokiškio rajono savivaldybės taryba, tvirtindama rajono biudžetą.

4.2. Lėšos skiriamos vieneriems einamiesiems biudžetiniams metams.

4.3. Einamais metais iš nekilnojamo turto mokesčio gavus viršplaninių pajamų, kitų metų biudžete 50 procentų šios sumos nukreipti smulkaus ir vidutinio verslo plėtros programai.

4.4. Programos priemonių kryptys:

4.4.1. palūkanų kompensavimas smulkaus ir vidutinio verslo subjektui, gavusiam kreditą. Palūkanų kompensavimas vykdomas ne daugiau kaip 50 proc. ir ne ilgiau kaip už 12 mėnesių nuo paraiškos pateikimo dienos;

4.4.2. naujos darbo vietos sukūrimo, į kurią įdarbinamas bedarbis, nustatyta tvarka registruotas Užimtumo tarnybos prie Socialinės apsaugos ir darbo ministerijos Rokiškio skyriuje, sudarant su juo neterminuotą darbo sutartį ir išlaikant sukurtą darbo vietą ne mažiau kaip vienerius metus, išlaidų smulkaus ir vidutinio verslo subjektui kompensavimas, apmokant iki 6 mėnesių 50 proc. minimalios mėnesinės algos už vieną naują darbo vietą, jei tos naujos darbo vietos kūrimas nebuvo finansuojamas iš Užimtumo tarnybos prie Socialinės apsaugos ir darbo ministerijos;

4.4.3. įmonės registravimo dokumentų išlaidų kompensavimas asmenims registravusiems įmonę ne vėliau kaip prieš 18 mėn. nuo paraiškos pateikimo dienos t.y. pavadinimo registravimo į JAR ir registrų centro mokestis už įmonės registravimą, ir notaro išlaidos už įstatų patvirtinimą (pagal šią priemonę lėšos konsultantams yra netinkamos finansuoti);

4.4.4. iki 50 proc. žemės, žemės nuomos arba nekilnojamojo turto mokesčio (mokesčio lengvatą pasirenka pati įmonė) kompensavimas už paskutinį mokestinį laikotarpį;

4.4.5. specialių mokymo kursų, seminarų, konsultacijų išlaidų kompensavimas. Finansavimas skiriamas trumpalaikiams (ne ilgesniems kaip vieno mėnesio trukmės) darbuotojų ar įmonės savininkų mokymams, siekiant suteikti ir (ar) tobulinti jų profesinius gebėjimus, žinias ir įgūdžius;

4.4.6. rajono smulkių ir vidutinių verslo subjektų dalyvavimo parodose, mugėse ar verslo misijose Lietuvoje ar užsienyje dalinis išlaidų kompensavimas. Finansavimo lėšos gali būti skiriamos tik faktiškai patirtoms dalyvavimo parodoje išlaidoms: registracijos mokesčiui, parodinio ploto nuomai, stendo dizainui ir įrangai; papildomai stendų įrangai ir paslaugoms; reklamos paslaugoms (reklaminiams spausdinimas, įrašui kataloge); muitinės tarpininko paslaugoms ir krovos darbams; parodos eksponatų draudimui. Finansavimas skiriamas tik toms išlaidoms, kurios nebuvo kompensuotos, padengtos iš kitų finansavimo šaltinių;

4.4.7. ne ilgiau kaip prieš 18 mėnesių įsteigtoms įmonėms internetinių svetainių ir kitų elektroninių informacijos priemonių sukūrimo išlaidų dalinis kompensavimas (18 mėnesių terminas skaičiuojamas nuo paraiškos pateikimo dienos);

4.4.8. asocijuotų rajono verslo organizacijų parengtų projektų bei programų, gerinančių rajono verslo aplinką, išlaidų dalinis kompensavimas;

4.4.9. laimėjusiems valstybės paramą pagal Vietinių užimtumo iniciatyvų programą rajono darbdavių projektams darbo vietos kūrimo išlaidų dalinis kompensavimas;

4.4.10. naujos darbo vietos sukūrimo, į kurią pirmą kartą pagal įgytą specialybę įdarbinamas absolventas iki 29 metų, sudarant su juo neterminuotą darbo sutartį ir išlaikant sukurtą darbo vietą ne mažiau kaip vienerius metus, išlaidų smulkaus ir vidutinio verslo subjektui kompensavimas, apmokant iki 6 mėnesių 50 proc. minimalios mėnesinės algos patirtas išlaidas už vieną naują darbo vietą;

4.4.11. ilgalaikio materialaus ir nematerialaus turto, kurio vertė ne mažesnė nei 500 Eur. įsigijimas, išskyrus įrangą, išvardintą Programos 4.8 punkte, pareiškėjo išlaidoms, patirtoms steigiant arba plečiant veiklą, kompensuoti, kai vienam paramos gavėjui kompensuojama iki 50 procentų išlaidų už įrangos ir kitų prekių įsigijimą;

4.4.12. patalpų nuomos mokesčio apmokėjimas ne vėliau kaip prieš 18 mėnesių įsteigtoms įmonėms Rokiškio rajone (18 mėnesių terminas skaičiuojamas nuo paraiškos pateikimo dienos); patalpų nuomos kompensacija taikoma už 12 mėnesių, vieno kvadratinio metro patalpų nuomos kaina neturi viršyti 4 Eur;

4.4.13. naujų darbo vietų sukūrimui, kompensuojant socialinio draudimo mokestį ne daugiau kaip 3 naujai įdarbintiems darbuotojams, ir ne ilgesniam, kaip 6 mėnesių laikotarpiui;

4.4.14. verslo planų, investicinių projektų ir paraiškų gauti finansinę Europos Sąjungos struktūrinių ar kitų fondų paramą rengimo išlaidoms kompensuoti smulkiojo ir vidutinio verslo subjektams; finansavimas skiriamas konsultantų ir ekspertų atliktų paslaugų (verslo plano arba investicinio projekto rengimo, paramos programos, į kurią kreipiamasi dėl projekto finansavimo, nustatytos formos paraiškos parengimo ir kitų privalomųjų dokumentų rengimo) išlaidoms kompensuoti; finansavimas pagal šią priemonę skiriamas pateikus sutartį projektui finansuoti;

4.4.15. informacinių, reklaminių leidinių parengimo ir leidybos bei kitų reklamos priemonių išlaidoms padengti;

4.4.16. įrangos draudimas dalyvaujant Užimtumo tarnybos prie Socialinės apsaugos ir darbo ministerijos vykdomose programose, kompensuojamos nupirktos įrangos pirmųjų metų draudimo išlaidos;

4.4.17. subsidija verslo idėjai įgyvendinti (Nuostatų 4.6 punkte nustatyta tvarka).

4.5. Projektai finansuojami išlaidų kompensavimo būdu, pateikus dokumentus, pagrindžiančius patirtas išlaidas ne ilgiau kaip už 12 mėn. laikotarpį, išskyrus 4.4.12 ir 4.4.17 punktus.

4.6. Paramos kryptis pagal 4.4.17 punktą vykdoma vadovaujantis Subsidijos verslo idėjai įgyvendinti tvarkos aprašu, kuris tvirtinamas Rokiškio rajono savivaldybės Smulkaus ir vidutinio verslo plėtros programos vertinimo komisijos protokolu ir skelbiamas Rokiškio rajono savivaldybės internetinėje svetainėje http://www.rokiskis.lt/lt/verslinikams/parama-verslui.html.

4.7. Vienas verslo subjektas, per vienerius metus, negali pateikti daugiau kaip tris paraiškas, o bendra paraiškų suma negali būti didesnė nei 3000 Eur.

4.8. Pagal šią Programą netinkamos finansuoti išlaidos yra šios:

4.8.1. mobiliojo ryšio priemonės;

4.8.2. prekių įsigijimas perparduoti;

4.8.3. pirkimo ir (arba) importo pridėtinės vertės mokestis (toliau – PVM), kurį pagal Lietuvos Respublikos teisės aktus galima įtraukti į PVM atskaitą, net jeigu toks PVM į atskaitą įtrauktas nebuvo, bei PVM, kurį sumokėjo užsienio apmokestinamasis asmuo, kaip jis apibrėžtas Pridėtinės vertės mokesčio įstatyme (net jei tokio PVM vietos projektų vykdytojas į atskaitą neįtraukė);

4.8.4. naudotų prekių įsigijimo išlaidos (išskyrus tikslines transporto priemones (N1 ir M1 transporto priemonės nėra finansuojamos); tikslinė transporto priemonė – transporto priemonė, tiesiogiai susijusi su įmonės vykdoma veikla ir nepriklausanti N1 ir M1 kategorijai;

4.8.5. medžiagos, priemonės, žaliavos (atsargos) produkcijai pagaminti, darbams atlikti/smulkūs buities reikmenys;

4.8.6. kryžminis finansavimas / kitų fondų lėšomis finansuojamos veiklos / įranga;

4.8.7. nesusijusios su verslo subjekto veikla (pagal deklaruojamą verslo subjekto veiklą);

4.8.8. išlaidos įrangai, skirtai darbuotojo darbo vietai parengti, kai darbuotojas dirba ne pilnu darbo krūviu;

4.8.9. jei prašoma kompensuoti senesnes nei vienerių metų išlaidas iki paraiškos pateikimo dienos;

4.8.10. netinkamomis finansuoti išlaidomis laikomos nepagrįstai didelės išlaidos, esant įtarimui dėl per didelės kainos;

4.8.11. išlaidos, kurių apmokėjimas nepagrįstas apmokėjimo faktą įrodančiais dokumentais.

4.9. Programa remia visas legalias ūkines komercines veiklos rūšys, išskyrus:

4.9.1. medžioklės, gaudymo spąstais ir susijusių paslaugų veiklą;

4.9.2. gėrimų gamybą, išskyrus salyklo, nealkoholinių gėrimų, mineralinio ir kito, pilstomo į butelius, vandens gamybą, išskyrus edukacijas, susijusias su paveldo puoselėjimu.

4.9.3. tabako gaminių gamybą;

4.9.4. didmeninę prekybą, išskyrus didmeninę prekybą savo pagaminta produkcija;

4.9.5. finansinę ir draudimo veiklą (finansinių paslaugų veiklą, draudimo, perdraudimo ir pensijų lėšų kaupimo, veiklą, pagalbinę finansinių paslaugų ir draudimo veiklą);

4.9.6. nekilnojamojo turto operacijas;

4.9.7. teisinę veiklą;

4.9.8. azartinių žaidimų, lažybų organizavimo veiklą;

4.9.9. lombardų veiklą.

**5. PROGRAMOS PRIEMONIŲ TEIKIMO SĄLYGOS**

5.1. Ūkio subjektai, atitinkantys smulkaus ir vidutinio verslo subjekto sampratą apibrėžtą Lietuvos Respublikos smulkiojo ir vidutinio verslo plėtros įstatymo (toliau –Įstatymas) 3 straipsnyje, registruoti Rokiškio rajono teritorijoje ir užsiimantys ūkine komercine veikla Rokiškio rajono teritorijoje, gali gauti paramą pagal šių nuostatų 4.4 punkte išvardintas kryptis. Verslo subjektai, dirbantys pagal verslo liudijimus iš Rokiškio r. smulkaus ir vidutinio verslo plėtros programos lėšų nėra remiami. Paraiškos priimamos, Rokiškio rajono savivaldybės administracijai, Rokiškio rajono savivaldybės internetinėje svetainėje [www.rokiskis.lt](http://www.rokiskis.lt) ir spaudoje paskelbus kvietimą teikti paraiškas. Konkretus paraiškų pateikimo terminas, kuris negali būti trumpesnis kaip 20 kalendorinių dienų, nurodomas kvietime (netaikoma Nuostatų 4.4.9 ir 4.4.17 punktui). Paraiškų priėmimo datą ir terminą nustato Komisija protokoliniu sprendimu. Jei pirmo kvietimo teikti paraiškas metu nėra išdalinamos tų metų biudžete SVV programai skirtos lėšos, kvietimas skelbiamas pakartotinai. Kvietimų skaičius nėra ribojamas. Pageidaujantys gauti paramą turi pateikti dokumentus, kurie tiesiogiai susiję su prašoma parama. Preliminarus pridedamųjų dokumentų sąrašas:

5.1.1. paraiška paramai gauti pagal tipinę formą (1 priedas) (privaloma pateikti kompiuteriu užpildytą formą);

5.1.2. Smulkiojo ir vidutinio verslo subjekto deklaracija (forma patvirtinta Lietuvos Respublikos ūkio ministro 2008-03-26 įsakymu Nr.4-119 „Dėl Smulkiojo ir vidutinio verslo subjekto statuso deklaravimo tvarkos aprašo ir smulkiojo ir vidutinio verslo subjekto statuso deklaracijos formos patvirtinimo“) (įmonėms, bendrijoms, bendrovėms privaloma pateikti, išskyrus pagal 4.4.3 ir 4.4.9 punktą teikiantiems paraiškas);

5.1.3. asmens vadovo amžiaus iki 29 m. arba virš 55 m. kategorijos atitiktį pagrindžiančio dokumento kopija, arba neįgaliojo pažymėjimo kopija, jei taikoma;

5.1.4. sutarties, pasirašytos tarp banko, kredito įstaigos ir kt., kopija, suteikusio kreditą banko išvada, pažyma iš banko, kredito įstaigos ir kt. apie per paskutinius 12 mėnesių nuo paraiškos pateikimo dienos priskaičiuotas palūkanas, ir išlaidas patvirtinančių dokumentų apie sumokėtas įmokas kopijos, jei ūkio subjektas prašo kompensuoti palūkanas, pagal nuostatų 4.4.1.punktą;

5.1.5. darbo sutarties su neterminuotam laikui įdarbintu bedarbiu kopija, ir pažymų / banko išrašų apie sumokėtą atlyginimą už 6 mėn. kopijos, jei verslo subjektas prašo kompensuoti naujos darbo vietos sukūrimo išlaidas, pagal nuostatų 4.4.2. punktą;

5.1.6. dokumentai, liudijantys apie sumokėtą įmonės registravimo mokestį, jei verslo subjektas prašo kompensuoti įmonės registravimo dokumentų mokesčius, pagal nuostatų 4.4.3. punktą. Įmonė turi būti registruota Rokiškio rajono savivaldybės teritorijoje;

5.1.7. žemės, žemės nuomos ar nekilnojamojo turto mokesčių deklaracijų kopijos ar kiti dokumentai, liudijantys apie minėtų mokesčių priskaičiavimą ir sumokėjimą, jei prašoma kompensuoti žemės, žemės nuomos ar nekilnojamojo turto mokestį, pagal nuostatų 4.4.4. punktą;

5.1.8. išlaidas pateisinantys dokumentai, diplomų, pažymėjimų kopijos, jei prašoma kompensuoti mokymo kursų, seminarų, konsultacijų išlaidas, pagal nuostatų 4.4.5. punktą;

5.1.9. išlaidas pateisinantys dokumentai apie subjekto dalyvavimą parodoje, mugėje, verslo misijoje, sutartys su parodų organizatoriais (jei sudarytos), jei prašoma kompensuoti parodų, mugių, dalyvavimą verslo misijose išlaidas, pagal nuostatų 4.4.6. punktą;

5.1.10. išlaidas pateisinantys dokumentai, sutarties su tiekėjais kopija, internetinės svetainės nuoroda, elektroninės priemonės kopija jei prašoma kompensuoti išlaidas susijusias su internetinės svetainės, elektroninės priemonės sukūrimu, pagal nuostatų 4.4.7. punktą;

5.1.11. laisvos formos parengtų projektų aprašymai, kurie gerina rajono verslo aplinką, kopijos su paslaugų rengėjais, bei išlaidas pateisinantys dokumentai, jei prašoma kompensuoti asocijuotų rajono verslo organizacijų projektų, gerinančių verslo aplinką rajone rengimo išlaidas, pagal nuostatų 4.4.8. punktą;

5.1.12. vietinių užimtumo iniciatyvų projektų įgyvendinimo sutarties kopija, jei prašoma dalinai remti rajono darbdavius, laimėjusius valstybės paramą pagal Vietinių užimtumo iniciatyvų programą, pagal nuostatų 4.4.9 punktą;

5.1.13. studijų baigimo diplomo kopija, darbo sutarties su įdarbintu asmeniu kopija, ir pažymų / banko išrašų apie sumokėtą atlyginimą už 6 mėn. kopija, jei verslo subjektas prašo padengti pirmą kartą pagal specialybę įdarbinto absolvento iki 29 metų darbo vietos sukūrimo išlaidas, pagal nuostatų 4.4.10. punktą;

5.1.14. išlaidas pateisinančių dokumentų kopijos už įsigytą ilgalaikį materialų ir nematerialų turtą, tiesiogiai susijusį su jų vykdoma veikla, jei prašoma kompensuoti išlaidas pagal nuostatų 4.4.11 punktą;

5.1.15. patalpų nuomos sutarties, registruotos registrų centre kopija, jei prašoma kompensuoti nuomos mokestį įmonėms, vykdančioms veiklą Rokiškio rajone, pagal nuostatų 4.4.12 punktą;

5.1.16. darbo sutarties su įdarbintu asmeniu kopija, ir pažymų / banko išrašų apie priskaičiuotą ir sumokėtą atlyginimą ir darbdavio sumokėto socialinio draudimo įmoką už 6 mėn. kopija, jei prašoma kompensuoti smulkaus ir vidutinio verslo subjektų naujų darbo vietų sukūrimą kompensuojant socialinio draudimo mokestį ne daugiau kaip 3 naujai įdarbintiems darbuotojams, ir ne ilgesniam, kaip 6 mėnesių laikotarpiui, pagal nuostatų 4.4.13 punktą. Darbo vieta privalo būti išlaikyta ne mažiau kaip vienerius metus;

5.1.17. išlaidas pateisinančių dokumentų kopijos, sutarčių bei atliktų paslaugų perdavimo-priėmimo aktų su verslo planų, paraiškų ES paramai gauti rengėjais kopijos, paramos sutarties kopija, jei prašoma kompensuoti verslo planų, paraiškų, investicinių projektų rengimo išlaidas, pagal nuostatų 4.4.14 punktą;

5.1.18. išlaidas pateisinančių dokumentų kopijos, sutarčių bei atliktų paslaugų perdavimo-priėmimo aktų dėl informacinių, reklaminių leidinių parengimo ir leidybos bei reklamos priemonių leidybos ar gamybos, bei informacinio-reklaminio leidinio kopija, jei prašoma kompensuoti informacinių, reklaminių leidinių parengimo ir leidybos bei kitų reklamos priemonių rengimo išlaidas, pagal nuostatų 4.4.15 punktą;

5.1.19. išlaidas pateisinančių dokumentų kopijos (draudimo polisas) ir pavedimo už draudimą kopija, sutarties su Užimtumo tarnybos prie Socialinės apsaugos ir darbo ministerija apie paramos suteikimą, bei įrodymą, kad turtas yra privalomas drausti, jei prašoma kompensuoti draudimo išlaidas pagal nuostatų 4.4.16 punktą;

5.1.20. paraišką gauti subsidiją verslo idėjai įgyvendinti, jei prašoma paremti verslo idėją, pagal nuostatų 4.4.17 punktą.

5.1.21. kitus reikalingus dokumentus.

5.2. Komisija, esant reikalui, pasitelkia kitus specialistus, atlieka verslo planų ekspertizę, pateikia išvadas ir pasiūlymus paraiškai tenkinti.

5.3. Verslo subjektai, gavę paramą pasirašo dvišalę lėšų naudojimo sutartį (2 priedas).

5.4. Verslo subjektai, fiziniai asmenys, vykdantys veiklą pagal individualios veiklos pažymą, teikiantys paraišką, pateikia sutikimą dėl asmens duomenų viešinimo (4 priedas).

5.5. Ūkio subjektai, pateikę neteisingus ar melagingus duomenis, praranda teisę vieneriems metams į smulkaus ir vidutinio verslo plėtros programos paramą.

5.6. Verslo subjektai, gavę paramą ne mažiau kaip du metus nuo paramos suteikimo datos įsipareigoja vykdyti paraiškoje nurodytą veiklą, naudotis įsigyta įranga, įrengimais ar darbo priemonėmis.

5.7. Verslo subjektai, gavę paramą pagal Nuostatų 4.4.11 punktą ir / ar įsipareigoję išlaikyti naują sukurtą darbo vietą ne trumpiau nei vienerius metus, pateikia ataskaitą (6 priedas) po 12 mėn. nuo lėšų naudojimo sutarties pasirašymo dienos.

5.8. Verslo subjekto veiklą, susijusią su skirta finansine parama, 2 metus turi teisę tikrinti Komisija – ne mažiau kaip du Komisijos nariai ir Programos sekretorius, organizuojant patikrą verslo vykdymo vietoje. Komisija atsitiktiniu būdu pasirenka kokius verslo subjektus tikrinti, kokiu dažnumu. Per vienerius metus turėtų būti patikrinta ne mažiau nei 10 proc. praėjusiais biudžetiniais metais paramą gavusių verslo subjektų. Jei verslo subjektas trukdo tokiems patikrinimams arba gautą finansinę paramą naudoja ne pagal verslo planą (paskirtį), sutartis su juo nutraukiama. Verslo subjektas privalo grąžinti visą gautą sumą ne vėliau kaip per 6 mėn. nuo sprendimo grąžinti paramą priėmimo dienos.

**6. BAIGIAMOSIOS NUOSTATOS**

6.1. Parama pagal šiuos nuostatus netaikoma šiems smulkaus ir vidutinio verslo subjektams, jei jie:

6.1.1. nepriskiriami vidutinei, mažai ar labai mažai įmonei: jei daugiau kaip 25 procentus įmonės akcijų, pajų ar kitokių dalyvavimą įmonės kapitale žyminčių kapitalo dalių arba daugiau kaip 25 procentus įmonės dalyvių balsų tiesiogiai ar netiesiogiai (pagal balsavimo sutartį, balsavimo teisės perleidimo sutartį, įgaliojimą ir pan.) turi valstybė ir (arba) savivaldybė, išskyrus atvejus, kai nuo 25 iki 50 procentų įmonės akcijų, pajų ar kitokių dalyvavimą įmonės kapitale žyminčių kapitalo dalių arba nuo 25 iki 50 procentų visų įmonės dalyvių balsų tiesiogiai ar netiesiogiai (pagal balsavimo sutartį, balsavimo teisės perleidimo sutartį, įgaliojimą ir pan.) turi savivaldybė, atitinkanti Lietuvos Respublikos smulkiojo ir vidutinio verslo plėtros įstatymo 3 straipsnio 16 dalies 4 punkte nustatytas sąlygas;

6.1.2. yra padarę rimtą profesinį pažeidimą ar konkurencijos, darbo darbuotojų saugos ir sveikatos, aplinkosaugos teisės aktų pažeidimą, pažeidimus finansams, ekonomikai ir verslo tvarkai, už kuriuos subjektas (fizinis asmuo ar jo vadovaujamas juridinis asmuo) yra teistas ir turi neišnykusį teistumą arba baustas administracine tvarka. Asmuo laikomas neteistu išnykus teistumui. Asmuo laikomas nebaustu, kai per vienerius metus nuo administracinio nurodymo įvykdymo dienos arba nuo dienos kai administracinė nuobauda ar administracinio pavedimo priemonė baigta vykdyti.

6.1.3. dirbantys pagal verslo liudijimus;

6.1.4. turi įsiskolinimų valstybės ir (ar) savivaldybės biudžetams ir fondams, į kuriuos mokamus mokesčius administruoja Valstybinė mokesčių inspekcija prie Lietuvos Respublikos finansų ministerijos, Valstybinio socialinio draudimo fondo biudžetui (daugiau nei 10 Eur);

6.1.5. bankrutuojantys, likviduojami ar restruktūrizuojami smulkiojo ir vidutinio verslo subjektai;

6.2. Komisijos darbą, Programos lėšų panaudojimą kontroliuoja savivaldybės kontrolierius.

6.3.Rajono savivaldybės taryba savivaldybės kontrolieriaus teikimu turi teisę panaikinti arba pakeisti bet kurį Komisijos sprendimą.

Rokiškio rajono savivaldybės tarybos

2020-01-31 sprendimo Nr. TS-

1 priedas

**PROJEKTO PARAIŠKA**

(Data)

1.Priemonės kryptis:

2. Projekto pavadinimas (iki 5 žodžių):

3. Pareiškėjas (verslo subjekto pavadinimas, vadovo vardas, pavardė, adresas, kodas, tel., faksas):

4. Bankas, sąskaitos rūšis, sąskaitos Nr.:

5. Pareiškėjo veiklos apibūdinimas ir EVRK kodas:

6. Priemonės aprašymas (tikslas, dalyviai, laikotarpis ir kt.):

7. Priemonės sąmatinė vertė (Eur):

8. Iš jų numatoma finansuoti savo lėšomis (Eur):

9. Prašoma Rokiškio rajono savivaldybės parama (Eur):

10. Kokie asmenys ir kiek (Eur) priemonę remia:

11. Kas padaryta numatytai priemonei įgyvendinti (kokie atlikti darbai, numatomi partneriai, pasiektų susitarimų kopijos):

12. Vadovas priklauso nurodytai kategorijai paraiškos pateikimo dieną: iki **29 m. 🗆, virš 55 m. 🗆, neįgalus asmuo 🗆, nepriklauso nė vienai iš nurodytų kategorijų 🗆;**

**13. Sukurtų naujų nuolatinių darbo vietų skaičius per paskutinius 12 mėn. laikotarpį:**

14. Nurodyti ar pateikta informacija yra konfidenciali TAIP **🗆** NE **🗆**

\*Pažymėjus langelį „TAIP“, nurodyti kurie dokumentai yra konfidencialūs:

14. Biudžetas\*\*

|  |  |  |
| --- | --- | --- |
| Išlaidų straipsniai  (darbų pavadinimas) | Išankstinė išlaidų sąmata (EUR) | |
| IŠ VISO | Išlaidos, dengiamos iš Rokiškio rajono savivaldybės |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| **IŠ VISO** |  |  |

\*\* Sumokėto PVM suma stulpelyje „Išlaidos, dengiamos iš Rokiškio rajono savivaldybės“ pildant išlaidas neįtraukiama.

PAREIŠKĖJO DEKLARACIJA:

Tvirtinu, kad paraiškoje pateikta informacija yra tiksli ir teisinga, o parašoma parama nėra apmokėta iš kitų finansavimo šaltinių.

Neprieštarauju, kad informacija apie gautą paramą būtų viešinama.

Užtikrinu, kad nesu padaręs rimto profesinio pažeidimo ar konkurencijos, darbo darbuotojų saugos ir sveikatos, aplinkosaugos teisės aktų pažeidimo, pažeidimų finansams, ekonomikai ir verslo tvarkai, už kuriuos aš ar mano vadovaujamas juridinis asmuo yra teistas ir turi neišnykusį teistumą arba baustas administracine tvarka. (Asmuo laikomas neteistu išnykus teistumui. Asmuo laikomas nebaustu, kai per vienerius metus nuo administracinio nurodymo įvykdymo dienos arba nuo dienos kai administracinė nuobauda ar administracinio pavedimo priemonė baigta vykdyti).

Projekto vadovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos)

Paraišką užpildė: ………………………

.....................................................................................................

(parašas) (data) (vardas, pavardė, pareigos)

Rokiškio rajono savivaldybės tarybos 2020-01-31 sprendimo Nr. TS- 2 priedas

**LĖŠŲ NAUDOJIMO SUTARTIS**

20...m. ........ d. Nr. .......

**Rokiškis**

Rokiškio rajono savivaldybės administracija, juridinio asmens kodas 188772248, Respublikos g. 94, Rokiškis, atstovaujama administracijos direktoriaus \_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Rokiškio rajono savivaldybės administracijos nuostatus (toliau – Asignavimų valdytojas) ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(teisinė forma, pavadinimas, kodas, buveinė) (vardas pavardė)

veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dokumento data, rūšis, numeris, pavadinimas)

(toliau – Paramos gavėjas), toliau kartu vadinami Šalimis, o kiekvienas atskirai – Šalimi, vadovaudamiesi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sudarė šią lėšų naudojimo sutartį (toliau – Sutartis).

**I. SUTARTIES OBJEKTAS**

1. Lėšos Paramos gavėjo Programos priemonės pagal Rokiškio rajono savivaldybės smulkaus iš vidutinio plėtros programos nuostatų \_\_ punktą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(projekto pavadinimas)

(toliau – Programos priemonės) finansavimas (dalinis finansavimas).

**II. ŠALIŲ TEISĖS IR ĮSIPAREIGOJIMAI**

**2. Asignavimų valdytojas įsipareigoja:**

2.1. Skirti lėšų Paramos gavėjui \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(suma skaičiais ir žodžiais)

Eur 1 punkte nurodytos Programos priemonės finansavimui).

2.2. Lėšas pervesti į Paramos gavėjo Sutartyje nurodytą banko sąskaitą per 20 darbo dienų nuo sprendimo skirti paramą priėmimo dienos.

3.1. Paramos gavėjas įsipareigoja:

3.1.1. gautas lėšas naudoti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(projekto pavadinimas)

vykdymui pagal Savivaldybei pateiktą paraišką ir šios sutarties priede nurodytą sąmatą (Sąmata, priedas prie lėšų naudojimo sutarties);

3.1.2 gautas lėšas įtraukti į apskaitą ir apskaityti Lietuvos Respublikos teisės aktų nustatyta tvarka.

3.1.3. gautas lėšas iš Rokiškio rajono smulkaus ir vidutinio verslo plėtros programos naudoti pagal tikslinę paskirtį, užtikrinant lėšų naudojimo teisėtumą, ekonomiškumą, efektyvumą ir rezultatyvumą. Esant galimybei skleisti informaciją apie dalinį finansavimą iš Rokiškio rajono savivaldybės.

3.1.4. Asignavimų valdytojui pareikalavus, pateikti pirminių dokumentų (sąskaitų faktūrų, žiniaraščių, aktų, sutarčių ir kt.) kopijas, patvirtintas parašu ir antspaudu;

3.1.5. Per 12 mėn. nuo šios Lėšų naudojimo sutarties, pateikti ataskaitą (6 priedas) (jei taikoma).

3.1.6. per 5 darbo dienas nuo paaiškėjusių aplinkybių raštu informuoti Asignavimų valdytoją apie visus su Sutarties įgyvendinimu susijusius pakeitimus ir priežastis;

3.1.7. grąžinti Asignavimų valdytojui nepanaudotas lėšas ne vėliau kaip iki einamųjų metų gruodžio 31 d.

3.1.8. Asignavimų valdytojui priėmus sprendimą nutraukti sutartį, per 6 mėnesius nuo sprendimo grąžinti paramą priėmimo dienos, grąžinti gautas lėšas Asignavimų valdytojui.

4. Asignavimų valdytojas turi teisę tikrinti Paramos gavėjo veiklą, kuri susijusi su skirtų lėšų panaudojimu.

**IV. SUTARTIES GALIOJIMO TERMINAS, KEITIMAS IR NUTRAUKIMAS**

5. Sutartis įsigalioja nuo pasirašymo dienos ir galioja iki sutartinių įsipareigojimų įvykdymo.

6. Sutartis gali būti nutraukta:

6.1. Šalių susitarimu;

6.2. pasibaigus sutarties teisiniam pagrindui (pasikeitus sąlygoms, iškėlus pareiškėjo bankrotą);

6.3. kai Šalys nevykdo savo įsipareigojimų arba iš esmės juos pažeidžia, kita šalis turi teisę vienašališkai nutraukti sutartį, apie tai prieš dešimt kalendorinių dienų pranešdama kitai šaliai, nurodant priežastis.

**V. ŠALIŲ ATSAKOMYBĖ**

**7**. Už įsipareigojimų nevykdymą ar netinkamą vykdymą šios sutarties šalys atsako Lietuvos Respublikos teisės aktų nustatyta tvarka.

8. Paramos gavėjas privalo grąžinti Asignavimų valdytojui visą projektui įgyvendinti gautą iš Asignavimų valdytojo lėšų sumą Sutartyje nustatyta tvarka ir terminais.

9. Sutartį nutraukus dėl Asignavimų valdytojo kaltės, Asignavimų valdytojas pagal Paramos gavėjui pateiktus atsiskaitymo dokumentus apmoka sąmatoje numatytas projekto įgyvendinimo išlaidas, padarytas iki sutarties nutraukimo dienos, neviršijant šios sutarties 2.1 punkte numatytos sumos.

**VI. KITOS SUTARTIES SĄLYGOS**

10. Sutarties papildymai, pakeitimai arba sutarties nutraukimas įforminamas tik raštu.

11. Ginčai dėl šios sutarties vykdymo sprendžiami šalių susitarimu, o nesusitarus – Lietuvos Respublikos įstatymų nustatyta tvarka.

12. Sutartis sudaryta dviem vienodą juridinę galią turinčiais egzemplioriais, po vieną kiekvienai šaliai.

**VII. ŠALIŲ REKVIZITAI:**

**Asignavimų valdytojas: Paramos gavėjas**

**Rokiškio rajono savivaldybės administracija**

Įm. kodas 188772248

Respublikos g. 94, Rokiškis

AB LUMINOR bankas

A. s. Nr. LT514010041500000092

Banko kodas 40100

Tel. (8 458) 71 442

El. p. [savivaldybe@post.rokiskis.lt](mailto:savivaldybe@post.rokiskis.lt)

A.V.

**Sąmata, priedas prie lėšų naudojimo sutarties**

|  |  |  |  |  |  |
| --- | --- | --- | --- | --- | --- |
| Eil. Nr. | Išlaidų rūšis | Mato vnt. | Kaina | Kiekis | Suma Eur |
| 1. |  |  |  |  |  |
| 2. |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  | BENDRA SUMA |  |  |  |  |

**Įstaigos buhalterio vardas pavardė**

Parašas .......................................................................................................................................................

Įstaigos, organizacijos vadovo vardas pavardė

Parašas ........................................................ Antspaudas ............................................................................

Rokiškio rajono savivaldybės tarybos

2020-01-31 sprendimo Nr. TS-

3 priedas

**SVV projektų vertinimo lentelė**

|  |  |
| --- | --- |
| **Vertinamo projekto registracijos**  **numeris** |  |

1. Administracinės atitikties vertinimas, vienam punktui skiriamas maksimalus balas – 1.

|  |  |  |  |
| --- | --- | --- | --- |
|  | Taip | Ne | Balai |
| **Projekto paraiška užpildyta tinkamai** (pateikta visa paraiškos punktuose nurodyta informacija, paraiška užpildyta ne ranka, yra aiški ir įskaitoma) |  |  |  |
| **Iš viso:** |  |  |  |

1. Tinkamumo vertinimas, vienam punktui skiriamas vienas balas, maksimalus bendras šio vertinimo etapo balas – 2.

|  |  |  |  |
| --- | --- | --- | --- |
|  | Taip | Ne | Balai |
| **Paraiška atitinka SVV programos nuostatų 3.2. punkte numatytą paramos formą** |  |  |  |
| **Paramos forma yra prioritetinė** (pagaleinamųjų metų Programos vertinimo komisijos protokolu patvirtintas prioritetines sritis) |  |  |  |
| **Iš viso:** |  |  |  |

1. Naudos ir kokybės vertinimas, vienam punktui skiriamas vienas balas, maksimalus šio vertinimo etapo balas – 7.

|  |  |  |  |
| --- | --- | --- | --- |
|  | Taip | Ne | Balai |
| **Daugiau nei 50 proc. lėšų SVV subjektas finansuoja savo lėšomis arba pritraukia finansavimą iš kitų finansavimo šaltinių** |  |  |  |
| **Sukurta bent viena nuolatinė darbo vieta per paskutinius 12 mėn. laikotarpį (darbo vieta privalo būti išlaikyta ne mažiau nei 1 metus)** |  |  |  |
| **Projekto įgyvendinime dalyvauja daugiau nei vienas rajono SVV subjektas/ arba rajono nevyriausybinė organizacija** |  |  |  |
| **Projekto veiklomis numatoma pradėti arba plėtoti gamybą arba paslaugas Rokiškio rajone** |  |  |  |
| **SVV subjektas įsteigtas ne anksčiau nei 18 mėnesių nuo paraiškos pateikimo dienos** |  |  |  |
| **SVV subjekto vadovas ar steigėjas yra iki 29 m., virš 55 m., arba neįgalus asmuo paraiškos teikimo dieną** |  |  |  |
| **Įmonės darbuotojų darbo užmokesčio vidurkis aukštesnis nei LR Vyriausybės nustatyta MMA kvietimo teikti paraiškos dienai** |  |  |  |
| **Iš viso:** |  |  |  |
| **Iš viso skirta balų:** |  |  |  |
| **Numatoma lėšų suma:** |  |  |  |

Programos vertinimo komisijos narys\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vardas, pavardė parašas

\*Darbo vieta sudaroma pilnu etatu ir turi būti išlaikoma ne trumpiau nei vienerius metus

]

Rokiškio rajono savivaldybės tarybos

2020-01-31 sprendimo Nr. TS-

4 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(asmens vardas ir pavardė, asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyv. adresas, telefono numeris)

**Rokiškio rajono savivaldybės administracijai**

**SUTIKIMAS**

**DĖL ASMENS DUOMENŲ VIEŠINIMO**

**\_\_\_\_\_\_\_\_\_\_\_\_\_\_\_\_**

(data)

\_\_\_\_\_\_\_\_\_\_\_\_\_\_\_\_

(vieta)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vardas ir pavardė)

sutinku, kad Rokiškio rajono savivaldybės administracija paramos skyrimo smulkaus ir vidutinio verslo subjektams pagal Rokiškio rajono savivaldybės smulkaus ir vidutinio verslo plėtros programos nuostatus, patvirtintus Rokiškio rajono savivaldybės 2020 m. sausio 31 d. sprendimu Nr. TS-, tikslu viešintų mano asmens duomenis, teikiant savivaldybės tarybai lėšų ir veiklos ataskaitas.

Patvirtinu, kad esu informuotas ir sutinku, kad būtų tikrinami šie mano ypatingi asmens duomenys:

vardas pavardė, gauta lėšų suma, bendra projekto vertė.

Pareiškiu, kad šis sutikimas yra duotas laisva valia, suprantant tokio sutikimo davimo pasekmes, kartu tai yra rašytinis pareiškimas, jog aš esu informuotas apie savo asmens duomenų ir ypatingų asmens duomenų tikrinimo ir tvarkymo tikslus.

Šis sutikimas duodamas su sąlyga, kad informacija bus naudojama tik sutikime nurodytam tikslui ir gauti asmens duomenys bus tvarkomi ir saugomi Lietuvos Respublikos teisės aktų nustatyta tvarka.

Šis sutikimas sudaromas 1 egzemplioriumi lietuvių kalba, kuris saugomas Rokiškio rajono savivaldybės administracijoje.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) vardas ir pavardė)

Rokiškio rajono savivaldybės tarybos

2020-01-31 sprendimo Nr. TS-

5 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Rokiškio rajono savivaldybės smulkaus ir vidutinio verslo plėtros programos vertinimo komisijos*

*Pirmininko, pirmininko pavaduotojo, nario ar sekretoriaus vardas ir pavardė)*

ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS VERTINIMO KOMISIJOS Nario

KONFIDENCIALUMO PASIŽADĖJIMAS

202 m.\_\_\_\_\_\_\_\_\_\_\_\_\_\_\_\_ d.

Rokiškis

Būdamas Rokiškio rajono savivaldybės smulkaus ir vidutinio verslo plėtros programos vertinimo komisijos nariu :

1. Pasižadu:

1.1. saugoti ir tik įstatymų ir kitų teisės aktų nustatytais tikslais ir tvarka naudoti visą informaciją, kuri man taps žinoma, esant Rokiškio rajono savivaldybės smulkaus ir vidutinio verslo plėtros programos vertinimo komisijos nariu;

1.2. man patikėtus konfidencialius dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti;

1.3. nepasilikti jokių man pateiktų konfidencialių dokumentų kopijų.

2. Man žinoma, kad konfidencialią informaciją, susijusią su Rokiškio rajono savivaldybės smulkaus ir vidutinio verslo plėtros programos veikla, gautomis paraiškomis, galėsiu teikti tik įpareigotas Programos vertinimo komisijos pirmininko. Konfidencialią informaciją galėsiu atskleisti tik Lietuvos Respublikos įstatymų nustatytais atvejais.

3. Man išaiškinta, kad konfidencialią informaciją sudaro:

3.1. informacija, kurios konfidencialumą nurodė SVV subjektas;

3.2. informacija, jeigu jos atskleidimas prieštarauja įstatymams, daro nuostolių teisėtiems šalių komerciniams interesams arba trukdo užtikrinti sąžiningą konkurenciją.

4. Esu įspėtas, kad, pažeidęs šį pasižadėjimą, turėsiu atsakyti pagal LR teisės reikalavimus.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Parašas) (Vardas, pavardė)*

Rokiškio rajono savivaldybės tarybos

2020-01-31 sprendimo Nr. TS-

6 priedas

Rokiškio rajono savivaldybės administracijai

**ATASKAITA**

**\_\_\_\_\_\_\_\_\_\_\_**

**Data**

Aš, (vardas pavardė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ atstovaujamo verslo subjekto pavadinimas\_\_\_\_\_\_\_\_\_\_\_\_\_\_\_kodas\_\_\_\_\_\_\_\_\_\_\_\_\_\_adresas\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pažymiu, kad Lėšų naudojimo sutartyje (data, numeris) dalinai kompensuotas ilgalaikis turtas yra naudojamas tik įmonės veiklai ir yra adresu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Taip pat informuoju, kad naujos sukurtos \_\_\_\_\_\_\_\_\_\_\_\_\_darbo vietos yra išlaikytos.

(skaičius)

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Parašas) (Vardas, pavardė, pareigos)*

Rokiškio rajono savivaldybės tarybai

**TEIKIAMO SPRENDIMO „DĖL ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS NUOSTATŲ PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Šiuo sprendimo projekto tikslas patvirtinti Rokiškio rajono savivaldybės smulkaus ir vidutinio verslo plėtros programos nuostatus.

**Šiuo metu esantis teisinis reglamentavimas.**

Lietuvos Respublikos smulkiojo ir vidutinio verslo plėtros įstatymas.

**Sprendimo projekto esmė.**

Sprendimo esmė patvirtinti Rokiškio rajono savivaldybės smulkaus ir vidutinio verslo plėtros programos nuostatus ir panaikinti iki šiol galiojusius nuostatus ir jų pakeitimus. Įvedus programinį finansavimą nuo 2017 m. Rokiškio rajono savivaldybėje yra smulkaus ir vidutinio verslo plėtros programa. Tarybos sprendimo projekte pateikiami nuostatai, paraiškos forma, sąmatos forma, sutarties projektas, paraiškų vertinimo kriterijai. Nuostatų projektas buvo svarstytas Rokiškio rajono savivaldybės smulkaus ir vidutinio verslo plėtros vertinimo komisijos posėdžiuose, Rokiškio rajono verslo plėtros komisijos posėdyje.

**Galimos pasekmės, priėmus siūlomą tarybos sprendimo projektą:**

teigiamos – patvirtinus nuostatus rajono smulkaus ir vidutinio verslo subjektai turės galimybę kreiptis paramos pagal 16 paramos krypčių: naujų darbo vietų kūrimas, palūkanų kompensavimas, naujų įmonių registravimo mokesčio padengimas, internetinių puslapių, vaizdinių ir elektroninių priemonių kūrimas, patalpų, žemės, žemės nuomos mokesčio kompensavimas, įmonių plėtros ar įsikūrimo išlaidų kompensavimas, dalyvavimo parodose, kursuose išlaidų kompensavimas ir kt.;

neigiamos – nėra.

**Kokia sprendimo nauda Rokiškio rajono gyventojams.**

Rajono gyventojai pajus pagerėjusias ar naujai sukurtas Rokiškio rajono verslo įmonių paslaugas, sužinos apie galimą paramą, galės patys kreiptis paramos, ar paskatinti savo draugus, artimuosius.

**Finansavimo šaltiniai ir lėšų poreikis:** sprendimui įgyvendinti reikalingos lėšos, kurios numatytos 6 savivaldybės biudžeto programoje „Kaimo plėtros, aplinkos apsaugos ir verslo skatinimo“ smulkiam ir vidutiniam verslui remti.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Atliktas antikorupcinis teisės akto projekto vertinimas, parengta pažyma.

Strateginio planavimo, investicijų ir viešųjų pirkimų skyriaus

vyr. specialistė Vilma Mečiukonienė